Veľký Tribeč (vrch)

Veľký Tribeč () je najvyšší vrch v pohorí Tribeč na Slovensku.. Je zároveň súčasťou rovnomenného podcelku.

 Poloha 
Nachádza sa v strednej časti pohoria i geomorfologického podcelku Veľký Tribeč, v jeho časti Vysoký Tribeč. Vrch leží v hlavnom hrebeni, ktorým vedie hranica okresov Topoľčany a Zlaté Moravce a zasahuje do katastrálneho územia obcí Velčice a Kovarce. Patrí do Chránenej krajinnej oblasti Ponitrie. 

Severovýchodným susedom je Malý Tribeč (), juhozápadne sa nachádza Drža () a juhovýchodne Svinec ().Tribeč – Pohronský Inovec – Topoľčianky. Turistická mapa. 1 : 50 000. Harmanec: VKÚ, a. s., 1999. Juhovýchodné svahy odvodňujú prítoky Žitavy, severozápadná a západná časť odvádza vodu prítokmi do rieky Nitry.

 Opis 
Vrch je súčasťou horského hrebeňa, ktorý sa tiahne v juhozápadno-severovýchodnom smere a v tejto časti dosahuje výškové maximum. Na mnohých častiach vystupujú kremencové bralá, charakteristické pre túto časť pohoria. Na vrchole je menšia horská lúka, obkolesená listnatým lesom, ktorý umožňuje len obmedzený výhľad. Vrcholom prechádza Ponitrianska magistrála.

 Výhľady 
Vďaka značnej nadmorskej výške a polohe pohoria ponúkajú malé lúky zaujímavé výhľady. Z vhodných lokalít je mimo okolitých vrchov možné pozorovať pohorie Vtáčnik, vrchy Záruby, Marhát, Inovec, Veľký Inovec či Sitno, pri vhodných podmienkach i alpské vrcholy (Schneeberg).

 Prístup 
 po  značke (Ponitrianska magistrála) z obce Kostoľany pod Tribečom ()
 po  značke (Ponitrianska magistrála) z obce Zlatno (okres Zlaté Moravce) () 
 po  značke z obce Kovarce ()
 po  značke z obce Solčany ()
 po  značke z obce Skýcov () po hrebeni

 Referencie 

 Pozri aj 
 Zoznam vrcholov v Tribeči
 Ponitrianska magistrála

 Iné projekty 

 Externé odkazy 
 Poloha na turistickej mape

Kategória:Vrchy v Tribeči
Kategória:Vrchy v okrese Topoľčany
Kategória:Vrchy v okrese Zlaté Moravce
Kategória:Vrchy pod 1000 metrov na Slovensku
Kategória:Velčice (okres Zlaté Moravce)
Kategória:Kovarce